Sir Elwoodin hiljaiset värit

Sir Elwoodin hiljaiset värit on vuonna 1988 perustettu ”keskiolutjatsia”http://elwood.hellfish.org/silput/juttu0041.htm soittava yhtye. Yhtye esiintyi ensimmäisen kerran tammikuussa 1989 Helsingissä Kulttuuritalon kuppilassa, ja yhtyeen ensialbumi Varjoissa vapaan maailman ilmestyi alkuvuodesta 1991. Yhtyeen tunnetuimpia kappaleita ovat ”Viimeisellä rannalla”, "Älä mee", ”Neiti Kevät”, ”Perunamaa” ja ”Suomineito”. Yhtyeen nykyiset jäsenet ovat Juha Lehti, Juha ”Junnu” Saaresaho, Arttu Leskinen, Jussi Virtanen ja Tuula Penttilä. Kokoonpano on säilynyt vuodesta 1991 lähes muuttumattomana: Jussi Virtanen liittyi yhtyeeseen vuonna 1997 ja saksofonisti Hansu Saarinen siirtyi muihin projekteihin vuonna 2003. Basisti Riku Järvinen kuoli tapaturmaisesti vuonna 2004. Yhtye piti tapahtuneen jälkeen taukoa, mutta päätti jatkaa. Vuonna 2005 basistiksi ryhtyi Pekka ”Puppe” Luomanmäki, jonka tilalle tuli basistiksi Aleksi Aromaa kun yhtye teki Aamupäivän Errol Flynn -levyä, joka ilmestyi vuonna 2020. Samalla levyllä soittaa myös Tuula Penttilä. Penttilä ja Aromaa olivat mukana yhtyeen koronaviruspandemian vuoksi siirtyneellä 30-vuotisjuhlakiertueella talvella 2021–2022 ja liittyivät virallisesti yhtyeeseen kesällä 2022. Lehti ja Saaresaho esittävät yhtyeen kappaleita Sir Elwood Duo -nimellä. 2013 julkaistiin konserttitallenne Torstai-ilta Tavastia-klubilla Sir Elwood Duon keikasta, joka on äänitetty 26. heinäkuuta 2012. Lehti ja Virtanen perustivat 2014 sivuprojektiyhtyeen nimeltään Sir Elwoodin vieraskirja. Yhtyeessä soittivat Lehden ja Virtasen lisäksi Aleksi Aromaa basso, Kalle Penttilä koskettimet ja haitari, Tuula Penttilä viulu ja kelttiharppu, sekä Lauri Malin rummut. Malin toimi myös yhtyeen levyjen äänittäjänä ja tuottajana. Vieraskirjan ohjelmisto koostui Virtasen säveltämistä Ilpo Tiihosen runoista. Yhtyeen ensimmäinen single "Rannalla" ilmestyi elokuussa 2014 ja ensimmäinen albumi Sinä iltana sataa tammikuussa 2015. Toinen albumi Runoilija ilmestyi maaliskuussa 2016. == Diskografia == === Albumit === * Varjoissa vapaan maailman (1991) * Yö tekee meistä varkaat (1992) * Kymmenen tikkua laudalla (1993) * Puoli viisi aamulla (1995) * Puunukke (1997) * Pyhää kamaa (1999) * Pohjoisesta tuulee taas (2001) * Ilta illan jälkeen (2CD-live, 2002) * 18. tammikuuta (2003) * Sattuman kauppa (2007) * Kaipuun vuosirenkaita (2LP/CD, 2010) * Varjoissa vapaan maailman – 20 vuotta myöhemmin (live, CD+DVD, 2011) * Torstai-ilta Tavastia- klubilla (Sir Elwood duo, live, 2013) * Aamupäivän Errol Flynn (2020) === Kokoelmat === * Varjoja, varkaita ja vanhoja valokuvia (1998) * Varjoja, varkaita ja vanhoja valokuvia Osa 2 (CD+DVD, 2005) * Varjoja, varkaita ja vanhoja valokuvia Osa 3 (4CD+DVD, 2009) === Singlet === * Tango / Karhubaari (1990) * Ikkunas alla / Hummani hey (1991) * Sellaista se on / Älä itke (Don't cry, no tears) (1991) * Neiti Kevät / Tarjoilija / Eräänä päivänä (1992) * Kerran elämässä / Karhubaari / Yksin (1992) * Mustasukkaisuus / Kylätie (31.8.) (1992) * Viimeisellä rannalla / Viimeinkin (1993) * Minä ja täysikuu (Pitkin rantaa) / Katso tähtiä (1993) * Kuolen / Maa mustasukkainen (1995) * Hämärän taa (single-edit) / Sirkus (1995) * Vanha valokuva (1996) * Perunamaa (1997) * Puunukke (single edit) / Uusi isäntä (H.H.) (1997) * Kannelmäki -68 (single edit) (1998) * Kollikissa (1999) * Sua seuraan (1999) * Maailman kaunein maalaistyttö (1999) * Pyhää kamaa (2000) * Kekkonen (2001) * Torkkelinmäki (2001) * Johnny Ö. (2001) * Tyttöjen päiväkirjat (2001) * Pohjanmaan vuoret (2003) * Bussi 17 (2003) * Syysyö (2004) * Rock'n'roll (2005) * Suomineito (2006) * Pahaa verta (2007) * Rouva Fortuna (2007) * Nelostie (2008) (promo) * Sataa kaatamalla (2010) (promo) * Tuulen poika (2010) (promo) * Hakaniemi (2011) (promo) * Ostarin istuja (2020) == Katso myös == * Luettelo Sir Elwoodin hiljaisten värien kappaleista == Lähteet == == Aiheesta muualla == * Yhtyeen viralliset kotisivut * Sir Elwoodin fanisivut * Ylen Elävä arkisto: Sir Elwoodin hiljaiset värit tarjoili keskiolutjatsia 1990-luvun varjoisissa kapakoissa * Sir Elwood EMIn sivuilla Luokka:Suomalaiset rockyhtyeet Luokka:1990-luvun yhtyeet ja sooloartistit